αγαθηι τυχη της βουλης και του δημου του αθηναιων επι λυσανδρου του αποληξιδος αρχοντος επι της πανδιονιδος δωδεκατης πρυτανειας η γαιος γαιου αλαιευς εγραμματευεν σκιροφοριωνος ογδοηι μετ ικαδας τριτηι και εικοστη της πρυτανειας βουλη εν βουλευτηριωι των προεδρων επεψηφιζεν θεανγελος θεανγελου αιθαλιδης και συνπροεδροι εδοξεν τη βουλη μενισκος φιλοκλεους κολωινηθεν ειπεν επειδη προσοδον ποιησαμενος προς την βουλην ο ειληχως ιερευς ασκληπιου και υγειας εις τον μετα λυσανδρον αρχοντα ενιαυτον διοκλης διοκλεους κηφισιευς νεωτερος ενφανιζει τα θυρωματα διεφθαρθαι της προτερον ουσης εις το ιερον εισοδου ομοιως δε και την οπισω του προπυλου στεγην ετι δε και τον ναον του αρχαιου [ου] αφιδρυματος του τε ασκληπιου και της υγιειας και δια τουτο παρακαλει την βουλην επιχωρησαι εατωι κατασκευασαντι εκ των ιδιων θυρωσαι το αρχαιον προπυλον στεγασαι δε και του προπυλου το οπισωι μερος και τον ναον τον απεναντι τη[ς] εισοδου χαριν του την αρχαιαν αποδοθηναι τωι ιερω ταξιν αγαθη τυχη δεδοχθαι τη βουληι επικεχωρησθαι διοκληι διοκλεους κηφισιει νεωτερωι ποιησασθαι την αναθεσιν των θυρωματων και στεγασαι του προπυλου το οπισωι μερος κατασκευασα[ι] δε και τον αρχαιον ναον καθαπερ παρακαλει και ποιησασθαι την επ[ι]γραφην επι μεν των θυρων και της στεγης τηνδε διοκλη[ς] διοκλεους κηφισιευς νεωτερος ιερευς γενομενος εν τωι επι λυσιαδου αρχοντος ενιαυτωι τα θυρωματα και την οπισωι του προπυλου στεγην ασκληπιωι και υγιεια και τωι δημωι ανεθηκεν επι δε του ναου ομοιως διοκλης διοκλεους κηφισιευς νεωιτερος ιερευς γενομενος εν τωι επι λυσιαδου αρχοντος ενιαυτωι τον ναον κατασκευασας εκ των ιδιων ασκληπιωι και υγιεια και τωι δημωι ανεθηκεν ινα τουτων συντελουμενων ευσεβως μεν η βουληι τα προς το θειον εχη[ι] γινωνται δε και ετεροι ζηλωιται των ομοιων.
Att. — non-stoich. — 52/1 a.
 52/1 a.